פפנוטי צ'בישב

פַּפנוּטִי לְבוֹבִיץ' צֶ'בִּישֶב (רוסית: Пафнутий Львович Чебышёв, יש לקרוא: צֶ'בִּישוֹב; 16 במאי 1821 – 8 בדצמבר 1894) היה מתמטיקאי רוסי.

פפנוטי צ'בישב נולד ב-16 במאי 1821 בכפר אוֹקָטובו (Окатово) במחוז קלוגה ברוסיה.
בשנת 1837 החל ללמוד באוניברסיטת מוסקבה, וסיים את לימודיו כעבור מספר שנים. בשנת 1850 מונה לפרופסור באוניברסיטת סנקט פטרבורג, ושימש בתפקיד זה עד סוף חייו.

צ'בישב היה תלמידו של ניקולאי בראשמן, והמפורסם ביותר מבין תלמידיו הוא אנדריי מרקוב.

התפרסם בזכות מחקריו בתחום ההסתברות והסטטיסטיקה. אי-שוויון צ'בישב, הקרוי על שמו, משמעו שההסתברות שמרחקו של משתנה אקראי (בעל סטיית תקן ) לא תפחת מ a סטיות תקן מהממוצע היא לא יותר מ
:

אי שוויון זה שימש בהוכחת חוק המספרים הגדולים.

בנוסף, הוא ידוע בכך שהוכיח לראשונה כי כמות הראשוניים מתחת למספר נתון x היא מסדר גודל של x חלקי הלוגריתם הטבעי של x (גרסה חלשה של משפט המספרים הראשוניים).

למעשה, החסמים שלו היו מספיק חזקים ואפשרו לו להוכיח לראשונה את משפט ברטראן-צ'בישב.

בתחום האלקטרוניקה ועיבוד האותות, מסנני צ'בישב הם משפחה של מסננים (פילטרים) אלקטרוניים, הקרויים על שמו. גם פולינומי צ'בישב נקראים על שמו.

קישורים חיצוניים

 

מתמטיקאים שעל שמם כוכב לכת מינורי
מתמטיקאים רוסים
חוקרי תורת ההסתברות
סטטיסטיקאים
עמיתים זרים בחברה המלכותית
חברי האקדמיה הצרפתית למדעים
חוקרי תורת המספרים
רוסים שנולדו ב-1821
רוסים שנפטרו ב-1894
זוכי פרס דמידוב